|  |  |  |
| --- | --- | --- |
| Βερανζέρου 13, ΤΚ. 10677 Αθήνα Τηλ.: 2103648337Web: [www.instdrg.gr](http://www.instdrg.gr) e-mail: contact@instdrg.gr  |  | **Αριθμ. Πρωτ. 63**Αθήνα, **02/03/2022** |

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΓΙΑ ΤΗΝ ΚΑΛΥΨΗ ΘΕΣΗΣ

 ΔΙΕΥΘΥΝΤΗ ΚΛΙΝΙΚΗΣ ΤΕΚΜΗΡΙΩΣΗΣ ΚΑΙ ΙΑΤΡΙΚΗΣ ΠΛΗΡΟΦΟΡΙΑΣ

ΣΤΟ ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ Α.Ε.

# ΓΕΝΙΚΑ

Το **Κέντρο Τεκμηρίωσης και Κοστολόγησης Νοσοκομειακών Υπηρεσιών** (KETEKNY) - Ελληνικό Ινστιτούτο DRG, είναι ανώνυμη εταιρεία μη κερδοσκοπικού χαρακτήρα, η οποία ιδρύθηκε με τις διατάξεις του Ν. 4286/2014, όπως τροποποιήθηκε και ισχύει. Κύριος σκοπός του KETEKNY είναι η ανάπτυξη ενός αντικειμενικού, δίκαιου και διαφανούς συστήματος κοστολόγησης και αποζημίωσης νοσοκομειακών υπηρεσιών (Σύστημα Κοστολόγησης Νοσοκομειακών Υπηρεσιών –Συ.Κ.Ν.Υ.) που βασίζεται στις Διαγνωστικά Ομοιογενείς Ομάδες (Diagnosis Related Groups, DRG).

# ΠΡΟΚΗΡΥΣΣΟΜΕΝΗ ΘΕΣΗ

Το ΚΕ.ΤΕ.Κ.Ν.Υ. Α.Ε. προκηρύσσει την κάλυψη **μίας (1) θέσης Διευθυντή Κλινικής Τεκμηρίωσης και Ιατρικής Πληροφορίας** με σύμβαση εργασίας ιδιωτικού δικαίου ορισμένου χρόνου έως τρία (3) έτη, σύμφωνα με την παρ. 6 του άρθρου 13 του ν.3429/2005, με την αμοιβή να καθορίζεται σύμφωνα με τις διατάξεις του Κεφαλαίου Β’ του ν.4354/2015 (ΦΕΚ Α’ 176).

Ο Διευθυντής Κλινικής Τεκμηρίωσης και Ιατρικής Πληροφορίας προΐσταται της Διεύθυνσης Κλινικής Τεκμηρίωσης και Ιατρικής Πληροφορίας Συ.Κ.Ν.Υ. , η οποία έχει τις εξής κύριες αρμοδιότητες:

α) τη συμμετοχή στο σχεδιασμό, την ανάπτυξη και τη συντήρηση εφαρμογών διαχείρισης ιατρικών δεδομένων Συ.Κ.Ν.Υ.

β) την κατάρτιση και την αναθεώρηση των εγχειριδίων κωδικοποίησης

γ) την εκπαίδευση των χρηστών του Συ.Κ.Ν.Υ.

δ) την ανάπτυξη και διαχείριση του Δικτύου DRG για την υποστήριξη της λειτουργίας του Ιατρικού Υποσυστήματος του Συ.Κ.Ν.Υ

ε) τη συμμετοχή στις δράσεις ενημέρωσης και επικοινωνίας

στ) τη συμμετοχή σε δράσεις Διαβούλευσης

**ΠΡΟΣΟΝΤΑ**

**Απαιτούμενα τυπικά και ουσιαστικά προσόντα:**

1. Πτυχίο Ιατρικής της ημεδαπής ή ισότιμο αναγνωρισμένης σχολής της αλλοδαπής
2. Τίτλος οποιασδήποτε αναγνωρισμένης ιατρικής ειδικότητας
3. Πολύ καλή γνώση της Αγγλικής γλώσσας

**Συνεκτιμώμενα προσόντα:**

* Κλινική Ειδικότητα (Χειρουργική ή Παθολογική)
* Μεταπτυχιακός Τίτλος Σπουδών σε θέματα ιατρικής επιστήμης ή διοίκησης υπηρεσιών/οικονομικών της υγείας
* Διδακτορικό δίπλωμα σε θέματα ιατρικής επιστήμης ή διοίκησης υπηρεσιών/οικονομικών της υγείας
* Καλή γνώση της Γερμανικής γλώσσας
* Γνώση και εμπειρία σε κωδικοποιήσεις διαγνώσεων νόσων και ιατρικών πράξεων
* Άλλη συναφής με το αντικείμενο ειδίκευση ή εργασιακή εμπειρία

# ΛΟΙΠΟΙ ΟΡΟΙ/ ΚΡΙΤΗΡΙΑ ΑΞΙΟΛΟΓΗΣΗΣ

Όλοι οι υποψήφιοι θα πρέπει επίσης να πληρούν τα ακόλουθα κριτήρια και προϋποθέσεις:

* Να είναι Έλληνες πολίτες ή πολίτες των Κρατών-μελών της Ευρωπαϊκής Ένωσης
* Να μην έχουν καταδικαστεί για τα αδικήματα που προβλέπονται στο άρθρο 8 του Κώδικα Δημοσίων Υπαλλήλων (ν. 2683/1999 και του ν. 3528/2007 όπως ισχύει)
* Να μη συμμετέχουν με οποιονδήποτε τρόπο στη μετοχική σύνθεση ή στη διοίκηση άλλης εταιρείας που έχει την ιδιότητα προμηθευτή νοσοκομείων ή παρόχου υπηρεσιών υγείας
* Οι άντρες υποψήφιοι να έχουν εκπληρώσει τις στρατιωτικές τους υποχρεώσεις ή να έχουν νόμιμη απαλλαγή
* Όλοι οι τίτλοι σπουδών που έχουν χορηγηθεί από ιδρύματα του εξωτερικού πρέπει να συνοδεύονται από πιστοποιητικά αναγνώρισης του ΔΟΑΤΑΠ

# ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ

Οι ενδιαφερόμενοι καλούνται να υποβάλλουν την υποψηφιότητά τους, **αποκλειστικά**,με ηλεκτρονικό τρόπο, στη διεύθυνση **hr@instdrg.gr** **και μέχρι τη Δευτέρα 14 Μαρτίου 2022 και ώρα 17:00,** με τη συμπλήρωση της συνημμένης **αίτησης** και την αποστολή **Βιογραφικού Σημειώματος**, κατά το πρότυπο του Ευρωπαϊκού Βιογραφικού Σημειώματος (Europass CV).

Η αίτηση πρέπει να είναι συμπληρωμένη ως προς όλα τα στοιχεία που αναφέρονται, συνιστά δε υπεύθυνη δήλωση του υποψηφίου, ότι όλα τα στοιχεία που δηλώνει είναι αληθή, ότι πληροί τις προϋποθέσεις της προκήρυξης και ότι σε περίπτωση επιλογής του αναλαμβάνει την υποχρέωση να προσκομίσει τα απαραίτητα δικαιολογητικά, αποδεχόμενος όλους τους επιμέρους όρους της πρόσκλησης.

# ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ

Η αξιολόγηση των υποψηφίων θα διενεργηθεί από τριμελή Επιτροπή η οποία έχει ήδη οριστεί με τη σχετική απόφαση της 99ης/1.3.2022 συνεδρίασης του Διοικητικού Συμβουλίου του ΚΕΤΕΚΝΥ και αποτελείται από μέλη του Διοικητικού Συμβουλίου.

Στο **πρώτο στάδιο** της διαδικασίας επιλογής η Επιτροπή θα συνεκτιμήσει την επιστημονική συγκρότηση και κατάρτιση, την εν γένει εμπειρία των υποψηφίων στο χώρο της υγείας, καθώς και το σύνολο του εργασιακού βίου τους και τη σχέση τους με το αντικείμενο της θέσης για την οποία είναι υποψήφιοι, όπως προκύπτει από το βιογραφικό σημείωμα των υποψηφίων.

Στο **δεύτερο στάδιο** της διαδικασίας η Επιτροπή θα καλέσει τους επικρατέστερους υποψηφίους για τη θέση σε **προφορική συνέντευξη**, προκειμένου να καταλήξει στην τελική εισήγησή της προς το Διοικητικό Συμβούλιο του ΚΕΤΕΚΝΥ.

Για όλες τις αιτήσεις θα τηρηθεί απόλυτη εμπιστευτικότητα.